विपन्नलाई दाहसंस्कारमा सघाउँदै धनगढी उपमहानगरपालिका
धनगढी, कात्तिक १३ गते । कैलालीको धनगढी उपमहानगरपालिकाले विपन्न परिवारलाई मृतक व्यक्तिको दाहसंस्कारमा सघाउन थालेको छ ।
अविनाश चौधरीधनगढी, कात्तिक १३ गते । कैलालीको धनगढी उपमहानगरपालिकाले विपन्न परिवारलाई मृतक व्यक्तिको दाहसंस्कारमा सघाउन थालेको छ ।कमजोर आर्थिक अवस्थाका कारण कसैको दाहसंस्कारमा पनि समस्या नहोस् भनेर उपमहानगरपालिकाले दाहसंस्कार खर्च उपलब्ध गराएर विपन्नलाई सघाउँदै आएको हो ।केही महिना अगाडि धनगढी उपमहानगरपालिकाको कार्यपालिका बैठकले विपन्न परिवारलाई दाहसंस्कार खर्च उपलब्ध गराउने निर्णय गरेको थियो । सो निर्णय बमोजिम विपन्न परिवारका व्यक्तिको मृत्यु भएमा दाह संस्कार गर्नका लागि नगद पाँच हजार रुपियाँ सहयोग गर्ने गरिएको छ । कार्यपालिकाको निर्णय पश्चात हालसम्म ४५ जनाको दाहसंस्कारका लागि परिवारका सदस्यलाई सहयोग गरिसकेको धनगढी उपमहानगरपालिकाका प्रमुख गोपाल हमालले जानकारी दिनुभयो । मृतकका परिवारले दाहसंस्कार पूर्व धनगढी उपमहानगरपालिकाको टोल फ्री नम्बरमा फोन गरेर जानकारी गराएपछि मृतकको घरमै पुगेर नगर प्रहरीले सहयोग रकम हस्तान्तरण गर्ने गरेको हमालले उल्लेख गर्नुभयो । साथै, मृतकप्रति श्रद्धाञ्जली स्वरुप नगर प्रहरीले सलामी पनि अर्पण गर्ने गरेको उहाँले बताउनुभयो । विपन्न परिवारका कसैको पनि मृत्यु भएमा दाहसंस्कार खर्च लिनका लागि दाह संस्कार पूर्व नै नगर प्रहरीलाई जानकारी गराउनु पर्ने जनाइएको छ । जानकारी प्राप्त हुन साथ दुई जनासम्म नगर प्रहरी मृतकको घरमै पुगेर दाहसंस्कार खर्च परिवारलाई हस्तान्तरण गर्ने गरेका छन् ।